Κουέζι Αουμέι-Ζουνού

Ο Κουέζι Αουμέι-Ζουνού (Kwesi Ahoomey-Zunu, 1η Δεκεμβρίου 1958-) είναι πολιτικός από το Τόγκο. Υπήρξε πρωθυπουργός της χώρας από τον Ιούλιο του 2012 ως τον Ιούνιο του 2015. Νωρίτερα ήταν υπουργός Εμπορίου. Ανήκει στο κόμμα Πατριωτική Παναφρικανική Συσπείρωση.

Πολιτική καριέρα
Γεννήθηκε στη Λομέ. Υπηρέτησε ως υπουργός Εδαφικής Διοίκησης και Γενικός Γραμματέας της Προεδρίας. Εν συνεχεία διορίστηκε υπουργός Εμπορίου, αρμόδιος για την προώθηση του ιδιωτικού τομέα, τον Μάρτιο του 2011. Στο αξίωμα αυτό παρέμεινε για έναν και πλέον χρόνο. Αμέσως μετά διορίστηκε Πρωθυπουργός στις 19 Ιουλίου 2012 και αντικατέστησε τον παραιτηθέντα Ζιλμπέρ Ουνγκμπό."Zunu à la Primature", Republicoftogo.com, 19-7-2012 . Ο Αουμέι-Ζουνού ανέλαβε επίσημα καθήκοντα στις 23 Ιουλίου 2012."Pas d’autre solution que le dialogue et la concertation", Republicoftogo.com, 23-7-2012 .

Έπειτα από την επανεκλογή του προέδρου Φωρ Γκνασινγκμπέ στις προεδρικές εκλογές του Απριλίου του 2015, ο επανεκλεγείς πρόεδρος διόρισε τον Κόμι Σελόμ Κλασού ως αντικαταστάτη του Αουμέι-Ζουνού στην πρωθυπουργία στις 5 Ιουνίου 2015."Klassou quitte l’Assemblée pour la Primature", République Togolaise website, 5-6-2015 .

Παραπομπές

Κατηγορία:Πρωθυπουργοί του Τόγκο